**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2022-10-07 Nr. TAR-98

Posėdis vyko 2022-09-29. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

1. SVARSTYTA. Pritarimas Kultūros centro Žvejų rūmų modernizavimo koncepcijai ir 3A alternatyvos įgyvendinimui.

Pranešėja E. Deltuvaitė teigė, kad šis Tarybos sprendimo projektas parengtas prašant Tarybos pritarti Klaipėdos miesto Kultūros centro Žvejų rūmai (toliau – Žvejų rūmai) modernizavimo koncepcijai ir 3A alternatyvos įgyvendinimui. Pažymėtina, kad šis klausimas jau svarstytas Tarybos kolegijoje (2022-06-28 Kolegijos posėdžio protokolas Nr. TAK-3), kolegijos posėdyje pritarta 3A alternatyvos įgyvendinimui. Preliminarus pastato rekonstrukcijos lėšų poreikis pasirinkus įgyvendinti 3A alternatyvą per 2023-2030 m. siektų apie - 37 852 750 Eur. Jeigu būtų pritarta šiam Savivaldybės tarybos sprendimui, lėšų poreikis pastato dalies išpirkimui būtų apie 500 000 Eur. Atkreiptinas dėmesys, kad Žvejų rūmai modernizavimo koncepcijos 3A alternatyvos įgyvendinimas prisidėtų prie Klaipėdos miesto savivaldybės 2021–2030 metų strateginio plėtros plano priemonių Didinti kultūros paslaugų prieinamumą ir patrauklumą, modernizuojant ar kitaip atnaujinant kultūros įstaigų infrastruktūrą (2.1.1.2), Bendruomenės kultūros poreikiams pritaikyti viešąsias erdves (2.1.1.3), Sukurti Rezidencijų centrą (2.1.2.3), Skatinti kultūros įstaigų veiklos tarptautiškumą ir naujų paslaugų kūrimą, įtraukiant miesto bendruomenę (2.1.2.5) įgyvendinimo.

N. Puteikienė sakė, kad nemano, jog Žvejų rūmų sovietinis pastatas yra vertybė ir toks pastatas neturėtų būti renovuojamas. Rinktųsi naujos salės statybos alternatyvą. Siūlo Komitetui teikti Tarybai balsuoti už 3B alternatyvą, nugriauti pastatą ir skelbti naują konkursą sutvarkant teritoriją nuo Naikupės gatvės. Šiame pastate glaudžiasi daug meno srities kolektyvų, gera architektūra turi puošti ir gyvuoti ne tik senamiestyje, tačiau ir kitose miesto dalyje.

J. Simonavičiūtė sakė, kad šis projektas yra laužtas iš piršto, nes yra bandoma suderinti skirtingas sritis, kurios ne visuomet dera kartu. Kolegijos posėdyje pasisakė už minimalų variantą. Žvejų rūmuose galima atlikti tik tam tikrus rekonstrukcinius darbus, kol pastatas naudojamas laikinai kitų pastatų rekonstrukcijos metu. Šiuo metu šis sprendimo projektas siūlomas ne laiku, nes nežinoma, kas vyks artimiausiu metu pasaulyje.

R. Idzelevičiaus manymu Žvejų rūmų pastatas yra reikalingas miestui, gal net dar vienas ir pietinėje miesto dalyje. Pastebi, kad kultūros ir meno specialistams trūksta vietų Klaipėdoje, kur būtų galima vesti užsiėmimus.

A. Cesiulis sakė, kad parinktas Kolegijos variantas buvo optimaliausias. Pastebi, jog miestas turi susiplanavęs daugybę projektų, kuriuos turės įgyvendinti artimiausiu metu. Pritartų pateiktam sprendimo projektui, kaip kompromisinį šiam laikotarpiui.

J. Simonavičiūtė teigė, kad KMSA galėtų pristatyti aiškiai, kokie yra šių dienų naujo pastato statybos ir jo rekonstrukcijos kaštai. Siūlė įvertinti, kokie yra kaštai šiai dienai ir ar jie yra tokie patys.

A. Tuma sakė, kad jo manymu KMSA suformuota užduotis MB „Bauland“ neatitinka šių dienų realijų. Turėtų būti pateikti šių dienų statybos sektoriaus kaštai. Tokius sovietinius pastatus reikėtų nugriauti ir statyti naujai, nereikia jų „lipdyti“.

N. Puteikienė siūlė Komitetui rinktis 3B alternatyvą, statant naują pastatą bei keičiant jo pavadinimą.

J. Simonavičiūtė nesiūlė balsuoti už 3B alternatyvą, nes jos nėra pateikta sprendimo projekte. Siūlė tiesiog balsuoti už sprendimo projektui taip išreiškiant rengėjams savo nuomonę.

E. Deltuvaitė atkreipė dėmesį, jog Kolegijoje siūloma 3B alternatyva yra naujas priestatas šalia, tačiau senieji rūmai lieka. Jei kalbama dėl visiškai naujo pastato - reikėtų neprisirišti prie jokios studijos alternatyvos.

L. Juknienė siūlė balsuojant apsispręsti dėl siūlymo rengti naują sprendimo projektą dėl naujo pastato statybos (BALSUOTA: už – 3 (L. Juknienė, N. Puteikienė, J. Simonavičiūtė), susilaikė – 4 (E. Kvederis, R. Idzelevičius, R. Didžiokas, A. Cesiulis), prieš – 0). Siūlymui nepritarė.

L. Juknienė siūlė balsuojant apsispręsti dėl sprendimo projekto (BALSUOTA: už – 3 (R. Idzelevičius, R. Didžiokas, A. Cesiulis), susilaikė – 2 (J. Simonavičiūtė, E. Kvederis), prieš – 2 (L. Juknienė, N. Puteikienė)). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkė Laima Juknienė

Posėdžio sekretorė Marija Petrulienė